АҞӘА, ԥхынгәы 13 - Sputnik. Аԥсны сынтәатәи атуристтә сезон аҵыхәтәантәи 30 шықәса рыҩнуҵҟа иҟаз арбагақәа раасҭа зегьы иреиҳахеит ҳәа аанацҳауеит РИА Новости, Аԥсны атуризм азы аминистр Ҭеимураз Хышба иажәақәа ааго.
"Сынтәатәи асезон аҵыхәтәантәи 30 шықәса раахыс зегь реиҳа ибзиахеит", - иҳәеит аминистр.
Хышба иазгәеиҭеит Гагра, Пицунда, Афон ҿыц рҿы аԥсшьарҭақәа 100 % рыла ишҭәу. Убри аан иахьабалак аепидемиологиатә ԥҟарақәа ирықәныҟәоит, есымша агәаҭарақәа мҩаԥысуеит.
2020 шықәса нанҳәа 1 инаркны, аурыс-аԥсуа ҳәаа аадыртижьҭеи 2020 шықәса абҵарамза алагамҭанӡха Аԥсны иаҭааит 600 нызқь аԥсшьаҩцәа. 2019 шықәса зегьы иалагӡаны урҭ рхыԥхьаӡара 1,1 миллион ракәын иаҭааны иҟаз.
2021 шықәса асезон алагамҭазы Атуризм азы аминистрра иазԥхьагәанаҭон 1,5 миллионҩык аԥсшьаҩцәа аауеит ҳәа.